Boek: ‘Wieg’ – Joan KrugerJoan Kruger Die jaar is 1700, die plek Amsterdam. Die bruid is 21 jaar oud en inderhaas met ŉ wewenaar getroud wat oud genoeg is om haar pa te wees. Wie is die Franse vrou wat kans sien vir ŉ pionierslewe op ŉ verre voorpos? Marie Buisset is ŉ vlugteling, ŉ weeskind uit Sedan, Frankryk, gebore tydens die felste Hugenootvervolging. Sy word die stammoeder van die families Du Plessis en Smith in Suid-Afrika. As vroedvrou – later op die loonlys van die VOC – word Marie (later genoem Maria) die hulp van die kwesbares: ŉ verkragte meisietjie, ŉ tiener wat geboorte gee en verskeie vroue wat deur hul eienaars, minnaars of eggenote verniel is. Die leser ontmoet talle bekende name in die Suid-Afrikaanse geskiedenis. Dit is ŉ verhaal van politieke stryd, ontbering, politiek en liefde. Dit is ŉ storie oor mense en die uitdagings wat hulle aanpak. Wieg: Die verhaal van Maria du Plessis, née Buisset, (1679 – 1751) Hugenoot en vroedvrou is a vonds vir historici en lesers wat nuwe lig werp op ŉ gedeelde verlede. Uit skrapse oorblyfsels soos hofverslae, mediese rekeninge, veilings en testamente onthul Joan Kruger ŉ ryk en boeiende verhaal, vol humor en patos. Uitgewer: Litera Publikasies Prys: R420,00* *Prys onderworpe aan verandering Koop die boeke by Graffiti Boeke